Michigan Technological University

Michigan Technological University (eller Michigan Tech) er et delstatseid universitet i Houghton i delstaten Michigan, USA. Det ble grunnlagt i 1885 som Michigan Mining School og betjente den lokale kobbergruveindustrien. Fortsatt utgjør ingeniørfagene om lag 55 % av studenttallet, men fagkretsen er betydelig utvidet. Ved Michigan Tech var det 6 550 studenter og 849 vitenskapelig ansatte i 2006, og skolepengene var samme år US$ 6 044 for lokale studenter folkeregistrert i delstaten Michigan. Skolene ved Michigan Tech omfatter: College of Engineering College of Sciences and Arts School of Business and Economics School of Forest Recources and Environmental Sciences School of Technology (IT-fag) Innen ingeniørutdanningene er utdanningsløpene for bilindustrien av spesiell betydning. Studiene gis opp til doktorgradsnivå. Det gis også undervisning ved ulike mindre campuser, samt brede tilbud om fjernundervisning. En viktig kunde for videreutdanning gjennom fjernundervisning er General Motors. Referanser Eksterne lenker (en) Offisielt nettsted (en) Michigan Technological University – kategori av bilder, video eller lyd på Commons Michigan Technological University på Facebook Michigan Technological University på Instagram Michigan Technological University på Threads Michigan Technological University på X (tidligere Twitter) Michigan Technological University på X (tidligere Twitter)